Številka: 031-0002/2025-2

Datum: 14. 5. 2025

**OBČINA KOMEN**

**OBČINSKI SVET**

Na podlagi 30. člena Statuta Občine Komen (Uradni list RS, št. 80/09, 39/14, 39/16) vam pošiljam v obravnavo in sprejem

* **Predlog sklepa o sklenitvi sporazuma o pobratenju med Občino Komen in Občino Dürnstein**

**Obrazložitev:**

Dürnstein je slikovita avstrijska občina, ki leži v dolini Wachau ob reki Donavi v zvezni deželi Spodnja Avstrija. Znana je po svoji baročni cerkvi z modrim zvonikom, ki je ena najbolj prepoznavnih podob doline Wachau. Nad mestecem se dvigajo razvaline gradu Dürnstein, kjer je bil v 12. stoletju zaprt angleški kralj Rihard Levjesrčni. Dürnstein je obdan z vinogradi in je pomembno vinorodno območje, znano po belem vinu, predvsem sortah Grüner Veltliner in Riesling. Občina ima bogato zgodovino, ki sega v srednji vek, in številne lepo ohranjene zgodovinske stavbe. Njene ozke ulice in slikoviti razgledi privabljajo številne turiste. Dürnstein je del Unescove svetovne dediščine zaradi svoje kulturne in naravne vrednosti. Mesto je tudi priljubljena postojanka za križarjenja po Donavi. Kljub turistični obiskanosti ohranja svoj šarm majhnega mesteca. Dürnstein je idealen kraj za ljubitelje zgodovine, narave in vina. Občina Dürnstein v Spodnji Avstriji ima po ocenah za leto 2024 skupno nekaj več kot 800 prebivalcev. Glavno naselje Dürnstein šteje okrog 300 prebivalcev.

Glavna gospodarska panoga občine Dürnstein je vinogradništvo in vinarstvo. Občina leži v središču doline Wachau, ki je ena najbolj znanih vinorodnih regij v Avstriji, predvsem po vrhunskih belih vinih, kot sta Grüner Veltliner in Riesling.

Poleg tega ima pomembno vlogo tudi turizem, saj Dürnstein privablja številne obiskovalce zaradi svoje zgodovine, arhitekture, naravnih lepot in lege ob Donavi. Mnogi domačini se ukvarjajo z gostinstvom, ponudbo nastanitev, vodenjem izletov in prodajo lokalnih izdelkov. Kombinacija vinogradništva in turizma tako predstavlja temelj gospodarstva v Durnsteinu.

S strani obeh občin je bil izražen interes po vzpostavitvi in tudi formalizaciji sodelovanja, saj imata obe občini veliko stičnih točk.

Prvi odstavek 6. člena Zakona o lokalni samoupravi (Uradni list RS, št. 94/07 – uradno prečiščeno besedilo, 76/08, 79/09, 51/10, 40/12 – ZUJF, 11/14 – popr., 14/15 – ZUUJFO, 11/18 – ZSPDSLS-1, 30/18, 61/20 – ZIUZEOP-A, 80/20 – ZIUOOPE, 62/24 – odl. US in 102/24 – ZLV-K) določa naslednje: *občine med seboj prostovoljno sodelujejo zaradi skupnega urejanja in opravljanja lokalnih zadev javnega pomena. V ta namen ustanavljajo zveze, lahko združujejo sredstva in v skladu z zakonom ustanavljajo skupne organe ter organe skupne občinske uprave, ustanavljajo in upravljajo sklade, javne zavode, javna podjetja in ustanove.* Vsebinsko mu je enakovreden tudi drugi odstavek 5. člena Statuta Občine Komen (Uradni list RS 80/09, 39/14, 39/16), ki določa, da občina lahko sodeluje tudi z lokalnimi skupnostmi drugih držav ter z mednarodnimi organizacijami lokalnih skupnosti.

Osnutek sporazuma je usklajen z Občino Dürnstein. Svečani podpis sporazuma o pobratenju bo predvidoma v začetku meseca junija 2025 v Občini Kungota, pobrateni občini Občine Komen.

|  |  |  |
| --- | --- | --- |
|  |  | **mag. Erik Modic, župan** |

|  |  |
| --- | --- |
| Komenski_grb_-_barvno***Občina Komen******Občinski svet******Komen 86******6223 Komen*** |  |

*Številka:*

*Datum:*

*Na podlagi 6. člena Zakona o lokalni samoupravi (Uradni list RS, št. 94/07 – uradno prečiščeno besedilo, 76/08, 79/09, 51/10, 40/12 – ZUJF, 11/14 – popr., 14/15 – ZUUJFO, 11/18 – ZSPDSLS-1, 30/18, 61/20 – ZIUZEOP-A, 80/20 – ZIUOOPE, 62/24 – odl. US in 102/24 – ZLV-K), 5. in 16. člena Statuta Občine Komen (Uradni list RS 80/09, 39/14, 39/16) je občinski svet Občine Komen na svoji --. redni seji, dne ----------------- sprejel naslednji*

***SKLEP***

*1.*

*Občina Komen in Občina Dürnstein skleneta sporazum o pobratenju občin.*

*Za svečani podpis sporazuma s strani Občine Komen se pooblasti župana Občine Komen, mag. Erika Modica.*

*2.*

*Sporazum o pobratenju občin stopi v veljavo, ko ga podpišeta župana obeh občin.*

*3.*

*Ta sklep velja takoj.*

|  |  |
| --- | --- |
|  | ***Mag. Erik Modic, župan*** |